DRŽAVNI UNIVERZITET U NOVOM PAZARU

Departman za tehničko-tehnološke nauke

Softversko inženjerstvo



Predmet: Softversko inženjerstvo

Tema: Smart Meni AI (SmartBites)

Mentori: Prof. dr Edin Dolićanin

Dr Aldina Avdić

Kandidat: Kaid Avdić

## PREDLOG PROJEKTA

**SmartBites** je inovativna platforma koja korisnicima omogućava da biraju i čuvaju tekstualne recepte za hranu, prema svojim preferencama, alergijama i dijetetskim potrebama.

### OPIS PROJEKTNOG ZADATKA

Cilj ovog projekta je razvijanje interaktivne platforme koja omogućava korisnicima da lako pretražuju i biraju recepte za obroke na osnovu svojih ličnih preferenci i zdravstvenih zahteva. Korisnici će moći da:

* **Postave** svoje dijetetske preference, u vidu sastojaka koje vole i ne vole da jedu, kao i alergije.
* **Pretražuju** obroke, po sastavu, dijeti i ocenama drugih korisnika.
* **Sačuvaju** omiljene recepte za brzi pristup.
* **Ostavljaju** recenzije i ocene recepata jela, kao i komentare o svojim iskustvima.
* **Postavljaju** tekstualne recepte svojih jela kao i relevantne slike jela.

### DOSEG PROBLEMA KOJI ĆE BITI REŠENI

Na platformi će se rešiti sledeći problemi:

Projekat "SmartBites" uključuje mogućnosti filtriranja recepata, gde korisnici mogu pretraživati i birati recepte prema sastojcima, dijetetskim preferencijama (npr. veganstvo, bezglutenska ishrana) i alergijama. Implementiraće se personalizovani preporučivač koji nudi recepte na osnovu korisničkih preferencija i prethodnih izbora. Korisnici će moći da ostavljaju recenzije, ocene i komentare, kao i da dele svoje recepte sa tekstom i slikama. Takođe, korisnici će primati obaveštenja o novim receptima, odgovorima na komentare i drugim relevantnim aktivnostima. Admin će moći da moderira sadržaj, upravlja korisničkim profilima i uklanja neprimerene komentare ili recenzije.

Sa druge strane, projekat neće davati medicinske preporuke ili savete o ishrani vezane za lečenje bolesti. Neće se baviti dubokom analizom nutritivnih vrednosti jela, osim osnovnih informacija o sastojcima. Platforma neće nuditi usluge nabavke ili isporuke sastojaka za recepte, niti će garantovati kvalitet ili uspešnost recepata koji su korisnički generisani i mogu varirati. Takođe, platforma neće nužno biti optimizovana za sve jezike i kulture, već će se fokusirati na specifične tržišne segmente ili regije.

### KORISNICI SISTEMA

Platforma će imati sledeće tipove korisnika:

1. **Ulogovani korisnik:**
   * **Član**
   * **Admin**
2. **Neulogovani korisnik**

### OBJAŠNJENJE KORISNIKA SISTEMA

* **Neulogovani korisnik:** Može da se registruje, i ima pristup glavnoj stranici, može pregledati dostupne recepte, ali ne može sačuvati omiljene obroke ili ostavljati recenzije.
* **Član:** Ima pristup svim funkcionalnostima na glavnoj stranici. Može birati recepte prema svojim preferencama, sačuvati omiljene recepte i ostavljati recenzije, ocene i komentare o jelima, kao i deliti svoje recepte sa drugim korisnicima u vidu objava, koje mogu ukljucivati tekst i slike.
* **Admin:** Ima sve privilegije u odnosu na ulogu ulogovanog korisnika, uz dodatne mogućnosti moderacije. Može brisati neprimerene recenzije ili komentare i upravljati profilima korisnika, uz pomoć posebne Dashboard stranice.

### DODATNE FUNKCIONALNOSTI

Platforma će takođe uključivati:

* **Personalizovani preporučivač:** Stranicu sajta na kojoj će algoritam preporučivati obroke na osnovu prethodnih izbora i preferencija korisnika.
* **Sistem notifikacija:** Obaveštavanje korisnika o novim receptima, recenzijama njihovih jela i odgovorima na njihove komentare.
* **Pretraživač jela:** Mogućnost filtriranja jela prema vrsti, alergijama, ocenama i komentarima drugih korisnika.

Ova platforma ima potencijal da unapredi iskustvo izbora hrane, čineći ga jednostavnijim i prilagođenijim individualnim potrebama korisnika.

TIM I SASTAV TIMA

Naziv tima: MenuMakers

Članovi tima:

Dr Aldina Avdić

Kaid Avdić

Vođa tima: Kaid Avdić

OBRAZLOŽENJE ZA IZBOR VOĐE TIMA

Kaid Avdić je izabran za vođu tima radi sticanja iskustva i veština u polju projektovanja funkcionalnih aplikacija i rada u timu .

OSNOVNI CILJ TIMA

* Tačno definisanje zadataka i njihovo organizovanje u faze potrebne za implementaciju;
* Poboljšavanje komunikacije i saradnje članova tima;
* Maksimiziranje doprinosa u okviru svoje uloge;
* Pravljenje uspešnog proizvoda;
* Učenje novih veština u programiranju za rad na razvoju softvera;
* Učenje novih veština u pisanju dokumentacije za rad na razvoju softvera;
* Upoznavanje sa različitim tehnikama za rad sa timom.

RAD TIMA

| DANI | VREME RADA |
| --- | --- |
| Ponedeljak | 2č |
| Utorak | 2č |
| Sreda | 2č |
| Četvrtak | 2č |
| Petak | 4č |
| Subota | 4č |
| Presek rada | 16č |

\*Nedelja je neradni dan.

\*Odsustvo: Isključivo neophodni razlozi.

NAČIN KOMUNIKACIJE MEĐU ČLANOVIMA TIMA

* Email
* Github
* Konsultacije sa asistentom i profesorima

TEHNOLOGIJE

FRONTEND - ReactJs

BACKEND - ASP.NET

Baza podataka - Sql Server

